ຈຳນວນ ຜູ້ເສຍຊີວິດ ຈາກດິນເຈື່ອນ ໃນກົວເຕມາລາ ເພີ້ມຂຶ້ນ ເປັນ 86 ຄົນ
ຄາດກັນ​ວ່າ ຈຳນວນຜູ້ເສຍຊິວິດ ຈະ​ສືບ​ຕໍ່​ສູງ​ຂຶ້ນ ​ໃນ​ຂະນະ​ທີ່​ ພະນັກງາ​ນໜ່ວຍ​ກູ້​ໄພ​ສຸກ​ເສີນ ຂຸດ​ຄົ້ນດິນຫຼາຍ​ໂຕນ ​ຫາ​ປະຊາຊົນ ຈຳນວນ 350 ຄົນ ທີ່ຫາຍ​ສາບ​ສູນ.
ຄວາມຫວັງໃດໆທັງໝົດ ແມ່ນໄດ້ຫາຍຈາກໄປ ໃນວັນອາທິດ ມື້ນີ້ ທີ່ຈະພົບເຫັນ ຜູ້ລອດຊີວິດໃດໆເລີຍ ຈາກເຫດການດິນ ເຈື່ອນຢ່າງກວ້າງຂວາງ ຢູ່ນອກນະຄອນຫຼວງຂອງກົວເຕມາລາ ຈຳນວນຜູ້ທີ່ເສຍຊີວິດ ໄດ້ເພີ້ມສູງຂຶ້ນ ເປັນ 86 ຄົນ ແລະຄາດ ກັນວ່າ ຈະສືບຕໍ່ສູງຂຶ້ນ ໃນຂະນະທີ່ພະນັກງານໜ່ວຍກູ້ໄພ ສຸກເສີນ ຂຸດດິນຫຼາຍໂຕນ ຫາປະຊາຊົນ ຈຳນວນ 350 ຄົນ ທີ່ຫາຍສາບສູນ ຜູ້ຍິງຄົນນຶ່ງ ທີ່ລໍຄອຍຂ່າວຄາວ ກ່ຽວກັບສະມາຊິກຂອງ 21 ຄອບຄົວທີ່ຫາຍສາບສູນ ໄດ້ເວົ້າວ່າ ບັນດາເຈົ້າໜ້າທີ່ ໄດ້ກ່າວວ່າ ເຮືອນຈຳນວນ 125 ຫລັງຄາບາງສ່ວນໄດ້ຖືກທຳລາຍ ຫຼື ເສຍຫາຍ ໃນຕອນກາງຄືນວັນພະຫັດຜ່ານມາ ໂດຍເກີດດິນເຈື່ອນຢ່າງກະທັນຫັນ ຫຼັງຈາກ ໄດ້ມີຝົນຕົກໜັກ ທ້າວ Carlos Ac ໄດ້ກ່າວຕໍ່ອົງການຂ່າວ ຝຣັ່ງວ່າ   ແມ່ຂອງລາວ ແລະອ້າຍເອື້ອຍນ້ອງ 7 ຄົນ ຍັງຫາຍສາຍສູນຢູ່ ດິນເຈື່ອນໄດ້ເກີດຂຶ້ນ ຢູ່ໃນບ້ານ El Cambray II ໃນເຂດ ເທດສະບານຂອງເມືອງ Santa Catarina Pinula ທີ່ຕັ້ງຢູ່ ປະມານ 15 ກິໂລແມັດ ທາງກ້ຳຕາເວັນອອກ ຂອງນະຄອນ ຫຼວງກົວເຕມາລາ ຊີຕີ ປະທານາທິບໍດີ Alejandro Maldonado ໄດ້ກ່າວວ່າ ຫຼາຍໆປະເທດ ລວມທັງສະຫະລັດ ແລະ ຄິວບາ ໄດ້ສະເໜີໃຫ້ການຊ່ວຍເຫຼືອ